stanford-oval/wikipedia huggingface dataset:
Anton Sudesh Peiris Kurukulasooriyage

| Mitalit> Maa:   Sri Lanka.Miesten painonnosto.Kansainyhteisön kisat  | Mitalit> Maa:   Sri Lanka.Miesten painonnosto.Kansainyhteisön kisat  | Mitalit> Maa:   Sri Lanka.Miesten painonnosto.Kansainyhteisön kisat  | Maa:   Sri Lanka> Miesten painonnosto. |
| --- | --- | --- | --- |
|  Pronssia | New Delhi 2010 | 62 kg |  |
Anton Sudesh Peiris Kurukulasooriyage (s. 1985) on srilankalainen painonnostaja. Hän voitti pronssia alle 62-kiloisten sarjasta Kansainyhteisön kisoissa 2010 tuloksellaan 272 kiloa.
Monestier

Monestier voi tarkoittaa:
Monestier, kunta Allierin departementissa
Monestier, kunta Ardèchen departementissa
Monestier, kunta Dordognen departementissa
Monestier-d'Ambel, kunta Isèren departementissa
Monestier-de-Clermont, kunta Isèren departementissa
Monestier-Merlines, kunta Corrèzen departementissa
Monestier-Port-Dieu, kunta Corrèzen departementissa
Saint-Paul-lés-Monestier, kunta Isèren departementissa
Le Monestier, kunta Puy-de-Dômen departementissa
Le Monestier-du-Percy, kunta Isèren departementissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Monestier”, voi hakea sivunnimihaulla, laajalla sivunnimihaulla tai tekstihaulla.
Antimácheian linna

| Antimácheian linna> Κάστρο Αντιμάχειας |
| --- | --- |
 Antimácheian linna.
Sijainti:  Antimácheia, Kos, Etelä-Egean saaret, Kreikka
Koordinaatit:  36°48′10″N, 27°07′40″E
Rakennustyyppi:  linna
Valmistumisvuosi:  1322–1346
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Antimácheian linna (kreik. Κάστρο Αντιμάχειας, Kástro Antimácheias) on linna Kosin saarella Kreikassa. Se sijaitsee saaren keskiosissa kaakkoon Antimácheian kaupungista.
Historia

Antimácheian linnan rakennutti Johanniittain ritarikunta vuosina 1322–1346. Se oli osa Kosin linnoitteita yhdessä Nerantzián linnan ja Palaió Pylín linnan kanssa, ja se on vartioinut erityisesti saaren etelärannikkoa sekä Kosin ja Nísyroksen välistä salmea. Osmanit piirittivät linnaa kesäkuussa 1457, mutta se kesti piirityksen. Linna kärsi suuria tuhoja maanjäristyksessä vuonna 1493, jonka jälkeen se kunnostettiin. Siihen tehtiin muutoksia vielä 1500-luvun alkupuolella. Osmaniturkkilaiset valtasivat linnan muun Kosin mukana lopulta vuonna 1522. Tämän jälkeen se oli turkkilaisten käytössä, ja siellä oli pieni varuskunta. Myös Antimácheian kylä sijaitsi aiemmin linnan muurien sisäpuolella. Linna hylättiin asumapaikkana vuonna 1840 ja varustuksena vuonna 1871.
Rakennus

Linna on rakennettu tasangolla olevalle kukkulalle. Sen pinta-ala on noin 2,63 hehtaaria. Linnan muurit, joiden kokonaispituus on 970 metriä, seuraavat kukkulan muotoja, ja sen pohjakaava on epäsäännöllisen viisikulmion muotoinen. Luoteissivulla olevalla sisäänkäynnillä on suuri puoliympyrän muotoinen bastioni. Muureista erottuvia korkeampia torneja rakennuksessa ei ole. Linnan sisällä on kaksi kirkkoa, Pyhän Nikolaoksen (Ágios Nikólaos) kirkko ja Pyhän Paraskevan (Agía Paraskeví) kirkko, jotka ovat jäänteitä vanhasta Antimácheiasta. Alueella on myös vanhan kylän raunioita.
Linnoituksen portti.
Linnoituksen muureja ulkoa.
Pyhän Nikolaoksen kirkko.
Pyhän Paraskevan kirkko.
Suurmestari Pierre d'Aubussonin vaakuna ja vuosi 1494.
Aiheesta muualla

Kuvia tai muita tiedostoja aiheesta Antimácheian linna Wikimedia Commonsissa
Monolith

Monolith voi tarkoittaa jotain seuraavista:
Monolith Innovation Group, domain-nimien hallinta
Monolith Productions, yhdysvaltalainen videopelien kehittäjä
Monolith Soft, japanilainen videopelien kehittäjä
Monolith Software, yhdysvaltalainen ohjelmistoyritys
Musiikki

Monolith (Kansasin albumi), 1979
Monolith (Death Cube K:n albumi), 2007
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Monolith”, voi hakea sivunnimihaulla, laajalla sivunnimihaulla tai tekstihaulla.
Natriumpermanganaatti

| Natriumpermanganaatti |
| --- | --- |


Tunnisteet
CAS-numero:  10101-50-5
PubChem CID:  23673458
Ominaisuudet
Molekyylikaava:  NaMnO4
Moolimassa:  141,93
Ulkomuoto:  violetti kiteinen aine
Sulamispiste:  170 °C (hajoaa)
Tiheys:  1,972 g/cm3
Liukoisuus veteen:  1440 g/l (20 °C)
Natriumpermanganaatti (NaMnO4) on natrium- ja permanganaatti-ionien muodostama epäorgaaninen ioniyhdiste. Yhdistettä käytetään hapettimena.
Ominaisuudet, valmistus ja käyttö

Huoneenlämpötilassa natriumpermanganaatti on tummanviolettia kiteistä ainetta. Yhdisteestä tunnetaan myös kidevedelliset mono- ja trihydraatit (NaMnO4·H2O ja NaMnO4·3H2O). Aine liukenee runsaasti veteen ja reagoi etanolin kanssa. Natriumpermanganaatti on vahva hapetin.
Natriumpermanganaattia valmistetaan hapettamalla ferromangaania elektrolyyttisesti natriumkarbonaattia sisältävässä liuoksessa tai lähtien kaliumpermanganaatista.
Natriumpermanganaattia käytetään hapettimena vedenpuhdistuksessa ja piirilevyjen etsauksessa. Orgaanisen kemian synteeseissä sitä käytetään hapettamaan alkoholeja aldehydeiksi, ketoneiksi tai karboksyylihapoiksi, tioeettereitä sulfoneiksi ja amiineja nitroyhdisteiksi.
Argentiinan Antarktiksen alue

Argentiinan aluevaatimus Länsi-Etelämantereella vaaleanpunaiseksi väritettynä. Muut kuvaan merkityt viivat kuvaavat muiden valtioiden aluevaatimuksia.
Argentiinan Antarktiksen alue tarkoittaa Argentiinan omistukseensa vaatimaa aluetta Etelämantereella. Alun perin Argentiina esitti vaatimuksen 1900-luvun alussa. Etelämantereen asemaa koskeva sopimus jäädytti aluevaatimuksen, mutta Argentiina ei ole luopunut siitä. Myös maan 500 peson setelissä on karttakuva maan aluevaatimuksesta.
Chile ja Iso-Britannia vaativat osittain samoja alueita kuin Argentiina.
Aluevaatimukseen kuuluvalla alueella on kolmetoista Argentiinan tukikohtaa, joista ensimmäinen avattiin vuonna 1904. Vuonna 2010 kuudessa tukikohdassa asui yhteensä 230 ihmistä, joihin kuului yhdeksän perhettä ja 16 lasta. Esperanza-tutkimusasemalla on myös alakoulu. Argentiina laskee aluevaatimuksen kuuluvaksi Tulimaahan, ja tukikohdissa asuvilla ihmisillä on äänioikeus maan vaaleissa.
Anton Tevaala

Anton Tevaala, kirjailijanimi Alpa Anto (sukunimi vuoteen 1950 Tevalin; 16. joulukuuta 1888 Kuhmoinen – 18. elokuuta 1963 Lahti) oli suomalainen runoilija.
Teoksia

Pieniä pirstaleita, kirjoittanut Alpa Anto.    Tekijä, Lahti 1928
Moneron

Moneron
| --- | --- |
Sijainti:  46°15′N, 141°14′E Sahalinin alue Venäjä
Korkein kohta:  429 m
Pinta-ala:  30 km²
muokkaa - muokkaa wikitekstiä - muokkaa Wikidataa
Moneron (ven. Монерон; jap. Kaibato, aiemmin Totomoshiri) on Venäjän hallinnassa oleva 30 neliökilometrin laajuinen saari Tatariansalmessa Sahalinin eteläkärjen tasalla.
Saarella on runsas merilinnusto ja mm. merileijonia, ja sinne ollaan kehittämässä ekoturismia.
Moneronin kartta
Merileijonat saarella.
Nancy Lieberman

| Nancy Lieberman |
| --- | --- |
 Lieberman vuonna 2018.
Henkilötiedot
Koko nimi:  Nancy Lizabeth Lieberman
Syntynyt: 1. heinäkuuta 1958 (ikä 66) Brooklyn, New York, Yhdysvallat
Kansalaisuus:   Yhdysvallat
Koripalloilija
Lempinimi:  Lady Magic
Pelipaikka:  Pelintekijä
Pituus:  175 cm
Paino:  63 kg
Pelaajaura
Yliopistojoukkueet
1976–1980:  Old Dominion
Seurajoukkueet
1997 2008:  Phoenix Mercury Detroit Shock
Maajoukkueet
:   Yhdysvallat
Valmennusura
1998–2000 2009–2011 2015–2018:  Detroit Shock Texas Legends Sacramento Kings (apuv.)
Aiheesta muualla
nancylieberman.com
FIBA
| Mitalit> Maa:   Yhdysvallat.Naisten koripallo. Olympialaiset  | Mitalit> Maa:   Yhdysvallat.Naisten koripallo. Olympialaiset  | Mitalit> Maa:   Yhdysvallat.Naisten koripallo. Olympialaiset  | Maa:   Yhdysvallat> Naisten koripallo. |
| --- | --- | --- | --- |
|  Hopeaa | Montréal 1976 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Etelä-Korea 1979 |  |  |
Nancy Lizabeth Lieberman (s. 1. heinäkuuta 1958 Brooklyn, New York) on yhdysvaltalainen kilpauransa päättänyt koripalloilija, olympiamitalisti ja maailmanmestari, joka on pelaajauransa jälkeen työskennellyt koripallovalmentajana.
Urheilu-ura

Pelintekijänä pelannut Lieberman pelasi yliopistokoripalloa Old Dominionissa. Vuonna 1997 hän pelasi WNBA:ta Phoenix Mercuryssa ja vuonna 2008 yhden ottelun, 49-vuotiaana, Detroit Shockissa.
Yhdysvaltain naisten maajoukkueessa Lieberman saavutti muun muassa olympiahopeaa Montréalissa 1976 ja maailmanmestaruuden Etelä-Koreassa 1979. Hän kuului maajoukkueen kokoonpanoon myös vuoden 1975 MM-kilpailuissa.
Lieberman valmensi vuosina 1998–2000 WNBA-joukkue Detroit Shockia ja vuosina 2009–2011 NBA:n kehityssarjajoukkue Texas Legendsiä. Vuosina 2015–2018 hän toimi NBA-joukkue Sacramento Kingsin apuvalmentajana. Vuonna 1996 Lieberman nimettiin Basketball Hall of Fameen.
Aiheesta muualla

Kuvia tai muita tiedostoja aiheesta Nancy Lieberman Wikimedia Commonsissa
Nancy Lieberman Kansainvälinen olympiakomitea. (englanniksi)
Yhdysvaltain joukkue – Kesäolympialaiset 1976
4 Brogdon ·
5 Rojcewicz ·
6 Meyers ·
7 Harris ·
8 Dunkle ·
9 Lewis ·
10 Lieberman ·
11 Marquis ·
12 Roberts ·
13 O’Connor ·
14 Head ·
15 Simpson ·
Valmentaja Moore
Anton Tammi

| Anton Tammi> Henkilötiedot |
| --- | --- |
Syntynyt: 1988
Ammatti:  musiikkivideo-ohjaaja
Aiheesta muualla
IMDb 
Anton Tammi (s. 1988) on suomalainen musiikkivideo-ohjaaja. Hänet tunnetaan parhaiten yhteistyöstään kanadalaisartisti The Weekndin kanssa. Tammi on ohjannut The Weekndille musiikkivideot Heartless, In Your Eyes ja Blinding Lights. Vuonna 2020 Blinding Lights palkittiin vuoden parhaana musiikkivideona MTV Video Music Awards -gaalassa.
Tammi on ohjannut musiikkivideoita myös Grimesille, Halseylle ja Lykke Lille.
Aiheesta muualla

Anton Tammi Internet Movie Databasessa. (englanniksi)
Natriumpolyakrylaatti

Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Natriumpolyakrylaatin rakenne.
Natriumpolyakrylaatti on kuluttajatuotteissa runsaasti käytetty polymeeri, jonka kemiallinen kaava on [-CH2-CH(COONa)-]n ja CAS-numero 9003-04-7. Se pystyy imemään 200–300-kertaisesti oman massansa verran vettä.  Akrylaattipolymeerejä pidetään yleensä negatiivisesti varautuneina. Teollisuudessa natriumilla neutraloitu yhdiste on yleisimmin käytössä, mutta myös kalium-, litium- ja ammoniumsuoloja käytetään.
Käyttö

Akrylaatteja ja akryylikemiaa käytetään runsaasti teollisuudessa, muun muassa sakeuttamisaineina, pinnoitteina, tekolumena sekä sitomaan vettä kovettavia ainesosia (kuten kalsiumia ja magnesiumia) pesuaineissa ja vettä sitovina aineina mm. vaipoissa.
Aiheesta muualla

Natriumpolyakrylaatin kansainvälinen kemikaalikortti
PubChem: Sodium polyacrylate (englanniksi)
Anna-Liisa Bezrodny

Anna-Liisa Bezrodny (s. 10. syyskuuta 1981 Moskova) on viulisti, jonka vanhemmat ovat Mari Tampere-Bezrodny ja venäläinen viulisti Igor Bezrodny. Vanhempien opastuksella hän aloitti musiikkiopinnot, ja hän opiskeli musiikkia Ivi Tivikin oppilaana Tallinna Muusikakeskkoolissa. Hän jatkoi opintoja vuonna 1991 nuoriso-osastolla Sibelius-Akatemiassa, jonne hänen vanhempansa olivat tulleet työskentelemään. Vuonna 1999 hän siirtyi solistiselle osastolle vanhempiensa oppilaaksi. Vuosina 2000–2004 hän opiskeli London Guildhall School of Music and Dramassa, jossa hän suoritti maisterintutkinnon.
Soolodebyyttinsä Bezrodny teki vuonna 2003 Tallinnan raatihuoneella. Hän on tehnyt yhteistyötä monien orkestereiden kanssa, suomalaisista Turun filharmonisen orkesterin ja Vaasan kaupunginorkesterin.
Bezrodny on menestynyt kilpailuissa ja saanut London Symphony Orchestran PROMIS Awardin ja Pro Musica -säätiön palkinnon.
Aiheesta muualla

Kotisivu (Arkistoitu – Internet Archive)
Anti (albumi)

| Anti Rihanna |
| --- | --- | --- |

Studioalbumin tiedot
 Julkaistu: 27. tammikuuta 2016
 Formaatti: digitaalinen CD vinyyli
 Tuottaja(t):  Fredrik Ball  Jeff Bhasker  Boi1da  Tyran Donaldson  Frank Dukes  Glass John  Kuk Harrell  Hit-Boy  Daniel Jones  Brian Kennedy  Etienne Macor  Fade Majah  Mustard  No I.D.  Kevin Parker  Chad Sabo  Mick Schultz  Travis Scott  Shea Taylor  Timbaland  Twice as Nice 
 Kesto: 43.39
 Levy-yhtiö: Westbury Road Roc Nation
Rihannan muut studioalbumit
| Unapologetic 2012 | Anti 2016 |   |
Singlet albumilta Anti
 ”Work”  ”Kiss It Better”  ”Needed Me”  ”Love on the Brain”
Anti (tyyliteltynä suuraakkosin) on barbadoslaislaulaja Rihannan kahdeksas studioalbumi. Se julkaistiin yksinoikeudella suoratoistopalvelu Tidalissa 27. tammikuuta 2016. Albumi oli vuotanut palveluun aiemmin samana päivänä. Kaksi päivää albumin julkaisun jälkeen siitä julkaistiin kolme bonuskappaletta sisältävä erikoispainos.
Albumilta julkaistiin singleinä kappaleet ”Work”, ”Kiss It Better”, ”Needed Me” ja ”Love on the Brain”.
Tausta

Albumin kansikuvan on tehnyt israelilainen taiteilija Roy Nachum, jonka Rihanna tapasi Roc Nation Recordsin perustajan Tyran Smithin kautta. Kannessa on maalaus nuoresta tytöstä, jonka silmät on peitetty kultaisella kruunulla. Tytön kädessä on musta ilmapallo. Albumin takakannessa sama tyttö on takaapäin kuvattuna. Kumpaankin kanteen on kirjoitettu runo pistekirjoituksella. Nachumin mukaan kansikuvan tyttö esittää Rihannaa, jonka lapsuuskuvia hän käytti tytön mallina. Kruunu puolestaan kuvaa ihmisten arvojen ja halujen aiheuttamaa sokeutta, ilmapallo mahdollisuutta paeta ja tarvetta ylittää fyysinen todellisuus.
Albumin kappale ”Same Ol’ Mistakes” on cover australialaisyhtye Tame Impalan kappaleesta ”New Person, Same Old Mistakes”. Alkuperäinen kappale kuuluu yhtyeen vuonna 2015 julkaistulle kolmannelle albumille Currents.
Vastaanotto

Albumi sai hyviä arvioita musiikkikriitikoilta ja se pääsi usealle 2010-luvun parhaita albumeita luetteleville listoille. Spin-lehti nimesi sen vuosikymmenen parhaaksi albumiksi ja Rolling Stone nosti sen kaikkien aikojen parhaiden albumien luettelossaan sijalle 230. Vuoden 2017 Grammy-gaalassa albumi oli ehdolla parhaaksi urbaaniksi nykymusiikkialbumiksi, mutta palkinnon voitti Beyoncén albumi Lemonade.
Vastaanotto > Arvostelut

Levyarvioita kokoava Metacritic-sivusto laski Anti-albumin saamien arvioiden keskiarvon. Albumi sai 31 arvostelussa keskimäärin 73 pistettä sadasta. Tulos vastaa ”yleistä suopeutta” kriitikoiden keskuudessa.
AllMusic:
The Guardian:
Pitchfork: 7,7/10
Rolling Stone:
Soundi:
Kaupallinen menestys

Anti nousi albumilistan ensimmäiselle sijalle Yhdysvalloissa. Vuoden 2021 heinäkuuhun mennessä se oli yltänyt viikoittain päivittyvälle listalle 275 kertaa, eli käytännössä lähes joka viikko julkaisustaan lähtien. Suomen virallisella albumilistalla se sijoittui parhaimmillaan viidenneksi.
Vuoteen 2021 mennessä ”Work”, ”Love on the Brain” ja ”Needed Me” -singlejä oli kaikkia myyty digitaalisesti yli miljardi kappaletta Yhdysvalloissa. Näistä ”Work” ja ”Needed Me” -kappaleita oli lisäksi kuunneltu suoratoistopalveluiden kautta yli miljardi kertaa.
Kappaleet

Consideration – 2.41 (mukana SZA, säv. ja san. Tyran Donaldson, Robyn Fenty ja Solána Rowe)
James Joint – 1.12 (säv. ja san. James Fauntleroy, Fenty, Robert Taylor)
Kiss It Better – 4.13 (säv. ja san. Jeff Bhasker, Fenty, John Glass, Teddy Sinclair)
Work – 3.39 (mukana Drake, säv. ja san. Jahron Brathwaite, Fenty, Aubrey Graham, Monte Moir, Allen Ritter, Matthew Samuels, Rupert Thomas)
Desperado – 3.06 (säv. ja san. Fauntleroy, Fenty, Derrus Rachel, Mick Schultz, Krystin Watkins)
Woo – 3.55 (säv. ja san. Jean Baptiste, Anthony Caurso, Jeremy Felton, Fenty, Chauncey Hollis, Rob Mandell, Terius Nash, Rachel, Abel Tesfaye, Jacques Webster)
Needed Me – 3.11 (säv. ja san. Nicholas Audino, Adam Feeney, Fenty, Brittany Hazard, Charles Hinshaw, Lewis Hughes, Dijon McFarlane, Rachel, Khaled Rohaim, Te Warbrick)
Yeah, I Said It – 2.13 (säv. ja san. E. Barnes, Badriia Bourelly, Jean-Paul Bourelly, Fenty, Chris Godbey, Daniel Jones, Timothy Mosley)
Same Ol’ Mistakes – 6.37 (cover Tame Impalan kappaleesta ”New Person, Same Old Mistakes”, säv. ja san. Kevin Parker)
Never Ending – 3.22 (säv. ja san. Fenty, Chad Sabo)
Love on the Brain – 3.44 (säv. ja san. Joseph Angel, Fredrik Ball, Fenty)
Higher – 2.00 (säv. ja san. B. Bourelly, Mike Dean, Fauntleroy, Fenty, Hollis, Ernest Wilson)
Close to You – 3.43 (säv. ja san. Fauntleroy, Fenty, Brian Seals)
Goodnight Gotham – 1.28 (säv. ja san. C. Boggs, Paul Epworth, Fenty, Florence Welch)
Pose – 2.24 (säv. ja san. B. Bourelly, J.P. Bourelly, Fenty, Hollis, Webster)
Sex with Me – 3.26 (säv. ja san. Brathwaite, Feeney, Fenty, Chester Hansen, Anderson Hernandez, Samuels)
Navarran kansanliitto

| Navarran kansanliitto> Unión del Pueblo Navarro |
| --- | --- |
  
  
  
Perustettu:  3. tammikuuta 1979
Johto:   José Javier Esparza Abaurrea (pj.) 
Ideologia:  konservatismi kristillisdemokratia regionalismi talousliberalismi
Poliittinen kirjo:  keskusta-oikeisto, oikeisto
Toimisto:  Pamplona, Navarra
Edustajainhuone:  2 / 350
Senaatti:  1 / 265
Euroopan parlamentti:  0 / 59
Navarran parlamentti:  15 / 50
Kotisivu:  www.upn.org
Infobox OKNimi-testi OK: 
Navarran kansanliitto (esp. Unión del Pueblo Navarro), lyh. UPN), on alueellinen konservatiivinen puolue Navarrassa, Espanjassa. Puolueella on tällä hetkellä kaksi edustajaa Espanjan edustajainhuoneessa sekä yksi edustaja Espanjan senaatissa.
Arkadi Nebolsin

Arkadi Nebolsin.
Arkadi Konstantinovitš Nebolsin (ven. Аркадий Константинович Небольсин; 14. lokakuuta 1865 – 17. maaliskuuta (J: 4. maaliskuuta) 1917 Helsinki, Venäjän keisarikunta) oli venäläinen kontra-amiraali, joka joutui omien sotilaidensa surmaamaksi helmikuun vallankumouksen upseerisurmien yhteydessä.
Nebolsin oli Venäjän keisarikunnan laivaston palveluksessa vuodesta 1883. Hän valmistui merikadettikoulusta vuonna 1885 ja Nikolain laivastoakatemiasta vuonna 1892. Vuodesta 1897 hän palveli Mustanmeren laivastossa. Vuosien 1904–1905 Venäjän–Japanin sodassa Nebolsin osallistui Tsushiman meritaisteluun panssarikansiristeilijä Auroran päällikkönä. Vuonna 1905 hänet nimitettiin Venäjän laivastoedustajaksi Washingtoniin, ja hän osallistui Portsmouthin rauhanneuvotteluihin. Hän oli vuosina 1909–1911 tykkivene Korejetsin ja 1911–1914 taistelulaiva Imperator Pavel I:n päällikkönä.
Ensimmäisen maailmansodan aikana Nebolsin oli aluksi Itämeren laivaston 1. linjalaivaprikaatin ja toukokuusta 1915 alkaen 2. linjalaivaprikaatin komentaja. Hän sai kontra-amiraalin arvon vuonna 1915. Prikaati oli sijoitettu Helsinkiin. Helmikuun vallankumouksen puhjettua merisotilaat alkoivat surmata Helsingissä joukolla päällystöään. Nebolsin ammuttiin meren jäälle kaupungin edustalle hänen ollessaan nousemassa linjalaiva Andrei Pervozvannyin kannelle neuvottelemaan tai toisen version mukaan hänen ollessaan tulossa neuvottelusta Imperator Pavelilta. Ampujaksi on mainittu Dmitri Kurganov -niminen matruusi. Nebolsin kuoli myöhemmin yöllä väliaikaisessa merisotasairaalassa. Hän oli Helsingissä surmatuista laivaston upseereista korkea-arvoisimpia vara-amiraali Adrian Nepeninin jälkeen.
Nebolsin on haudattu Helsingin ortodoksiselle hautausmaalle.
Mirage (Transformers)

| Mirage |
| --- | --- |
Ensiesiintyminen:  The Transformers (1984)
Henkilötiedot
Koko nimi:  Mirage
Asema:  vakooja
Ryhmäsidokset:  Autobotit
Sukupuoli:  Mies
Muuntautumismuodot:  Ligier JS11-Ford Formula 1-auto, Ferrari 458 Italia Porsche 964
Mirage on Transformers-universumissa esiintyvä Autobotti. Hasbron luoma hahmo esiintyi ensimmäisen kerran vuonna 1984 The Transformers -animaatiosarjassa.
The Transformers

Alkuperäisessä sarjassa Mirage oli yksi Optimus Primen joukkoihin kuuluneista Autoboteista, jotka tekivät Maahan pakkolaskun 4 miljoonaa vuotta sitten. Mirage on erikoistunut hologrammeihin ja näkymättömäksi muuttumiseen. Vuoden 1985 alussa näytetyissä jaksoissa Cliffjumper epäili häntä Decepticonien vakoojaksi, mutta myöhemmin epäily osoittautui täysin turhaksi.
Beast Machines

Sarjassa Beast Machines Mirage on yksi Predaconien Vehiconeista.
Robots in Disguise

Sarjassa Transformers: Robots in Disguise Mirage on yksi Spy Changereista.
Unicron-trilogia

Transformers: Armadassa Mirage oli yksi Taivaankilven (engl. Skyboom Shield) muodostavista Mini-Coneista. Mirage muuntautuu Formula-autoksi.
Transformers: Energonissa, kun Decepticon Tidal Wave jäi jaksossa Jokainen taistelee... energontornin alle, hän haavoittui pahasti. Mutta seuraavassa jaksossa hän tuli takaisin uudessa haarniskassa nimellä "Mirage". Mirage muuntautuu cybertronilaiseksi tykkiveneeksi.
Elokuvasarja > Alkuperäinen jatkumo > Transformers: Kuun pimeä puoli

Elokuvassa Transformers: Kuun pimeä puoli Mirage esiintyy punaiseksi Ferrari 458 Italia -urheiluautoksi muuntautuvana ja italialaisella aksentilla puhuvana Autobottitiedustelijana. Tosin itse elokuvassa hahmoa kutsutaan nimellä Dino. Nimi viittaa Ferrari-autotehtaan perustajan, Enzo Ferrarin, poikaan Alfredo "Dino" Ferrariin. Elokuvassa hahmoa ääninäytteli Francesco Quinn.
Elokuvan alussa Dino osallistui Bumblebeen, Sideswipen ja Quen ohella Iranissa sijaitsevan laittoman ydinvoimalan pysäyttämiseen. Myöhemmin hän saapui Sideswipen kanssa Samin, Simmonsin, Dutchin ja Bumblebeen avuksi. Hän auttoi myös suojelemaan Sentinel Primea Dreadeilta, joista hän ja Bumblebee tappoivat yhden, Hatchetin. Chicagon taistelussa hän joutuu myös hetkeksi Soundwaven Bumblebeen, Quen ja Ratchetin ohella vangiksi, ja vapautui, kun Soundwaven huomio herpaantui Wheelien ja Brainsin sabotoimasta aluksesta. Dino oli elokuvan lopussa yksi eloonjääneistä Autoboteista.
Elokuvaan pohjautuvassa sarjakuvassa Dino/Mirage joutui Soundwaven tappamaksi Quen/Wheeljackin sijasta.
Elokuvasarja > Alkuperäinen jatkumo > Transformers: Kuun pimeä puoli > Transformers: Dark of the Moon -videopeli

Transformers: Dark of the Moon -pelin Xbox 360- ja PlayStation 3-versioissa Mirage on pelattava hahmo kampanjatilan kolmannessa tasossa. Pelissä hän muistuttaa enemmän G1-versiotaan, sillä hänellä on tuttu kykynsä muuttua näkymättömäksi.
Elokuvasarja > Uusi jatkumo > Transformers: Rise of the Beasts

Elokuvassa Transformers: Rise of the Beasts Mirage muistuttaa enemmän alkuperäisen sarjan versiotaan, kun hän käyttää hologrammeja. Vuonna 1994 hän muuntautui Porsche 964:ksi, jonka entinen sotilas ja sähköinsinööri, Noah Díaz, yritti varastaa rahaongelmiensa vuoksi. Mirage toi hänet muiden Autobottien luokse, ja ystävystyi Noahin ja tämä pikkuveljen, Krisin, kanssa. Hän haavoittuu viimeisessä taistelussa Terrorconien johtajaa, Scourgea, vastaan, ja osa hänen haavoittuneesta robottikehostaan muodostaa eksopuvun Noahin ympärille, jotta he voisivat taistella yhdessä. Elokuvan lopputekstien välissä näytetyssä kohtauksessa, Noah korjaa Miragen robottikehon erivärisillä romuosilla.
Elokuvassa Miragea ääninäytteli Pete Davidson.
Hahmoa näytelleet

| Vuodet | Näyttelijät | Sarjat | Elokuvat | Videopelit |
| --- | --- | --- | --- | --- |
| 1984–1986 | Frank Welker | The Transformers |  |  |
| 2000-2001 | Wally Wingert | Transformers: Robots in Disguise |  |  |
| 2004 | Doug Parker | Transformers: Energon |  |  |
| 2011 | Dave Wittenberg |  |  | Transformers: Dark of the Moon |
| 2011 | Francesco Quinn |  | Transformers: Kuun pimeä puoli |  |
| 2023 | Pete Davidson |  | Transformers: Rise of the Beasts |  |
Aiheesta muualla

Lisätietoa Miragesta TFWIKI.Netissä, Transformers-aiheisesta wikiassa
Transformers
Mirage pelissä Transformers: Dark of the Moon.